Det sluttede med pil nedad for golfspilleren Søren Kjeldsen i European Tour-turneringen Hongkong Open, hvor fjerde og sidste spillerunde blev afviklet søndag formiddag dansk tid. Kjeldsen gik sin hidtil dårligste dag på Hongkong Golf Clubs baner. Han lavede fire gange en bogey og tre gange en birdie og sluttede dermed turneringen i tre slag under par. Det betød, at han i den samlede stilling gled 19 placeringer ned ad listen og sluttede som en delt nummer 48. En smule længere nede og et slag dårlige endte landsmanden Anders Hansen på en 53.-plads. Turneringen blev vundet af taiwaneren Lin Wen-tang efter omspil med engelske Rory McIlroy og Francesco Molinari fra Italien. /ritzau/
Søren Kjeldsen spillede en skidt sidste runde og endte langt nede i rækkerne ved European Tour-turneringen Hongkong Open.